Novinky zo Zanzisan ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌ ‌
Pi viac vody – to znie ako najjednoduchšia rada na svete.
A predsa… nie vždy to ide ľahko. Možno ti obyčajná voda nechutí, možno jednoducho zabúdaš piť, alebo si celý deň v pohybe a na vodu si spomenieš až večer, keď už je telo dehydrované a myseľ unavená. A čo je horšie – niekedy si zamieňame smäd za hlad alebo únavu, a zrazu siahneme po sladkostiach, kávach alebo energetických nápojoch, ktoré nás ešte viac dehydratujú. V lete je však hydratácia kľúčová – nielen kvôli teplotám, ale aj preto, že ovplyvňuje úplne všetko: energiu, trávenie, stav pleti, náladu aj to, ako sa cítime vo vlastnom tele.
Vieš, že...?
…už aj mierna dehydratácia môže rýchlo zhoršiť náladu, pozornosť a kognitívne funkcie?
Štúdie ukazujú, že aj mierna dehydratácia (strata len 1–3 % vody) môže negatívne ovplyvniť viacero oblastí kognitívnych funkcií. U mladých žien napríklad po cvičení zhoršila náladu aj schopnosť sústrediť sa a zvýšila výskyt bolestí hlavy. Viaceré výskumy u detí, dospelých aj seniorov potvrdzujú, že aj mierna dehydratácia znižuje výkon mozgu, pamäť aj náladu.
…hydratácia priamo podporuje detoxikáciu organizmu a zdravie kože?
Vyššia spotreba vody podporuje odplavovanie odpadových látok obličkami, zlepšuje elasticitu a hydratáciu pokožky, a podľa štúdií znižuje zápaly a výskyt akné.
…pitie dostatočného množstva vody môže podporiť metabolizmus a zlepšiť schopnosť spaľovať tuky?
Štúdia publikovaná v The Journal of Clinical Endocrinology & Metabolism ukázala, že vypitie 500 ml vody zvýšilo metabolickú aktivitu o približne 30 % počas nasledujúcej hodiny. Tento efekt nastáva už do 10 minút od vypitia a dosahuje vrchol približne po 30-40 minútach.
Ak sa chceš cítiť sviežo, ľahko a mať dobrú náladu, voda je tvoja najlepšia kamoška. Niekedy je ale ťažké dostať ju do seba bez nútenia alebo výčitiek. 💦 Preto máme pre teba
3 jednoduché tipy, ako denne vypiť viac tekutín.
Tip 1
Pitie vody nemusí byť nudná povinnosť. Môžeš si z neho spraviť príjemný, vedomý moment, ktorý ťa ukotví v prítomnosti – napríklad počas rannej rutiny, pri varení, pri práci alebo počas čítania. Voda sa tak stane niečím, čo ti robí radosť, a nie je len povinnosťou.
Poteš aj zmysly a voda ti začne chutiť
Zmiešaj vodu s mrazenými malinami, limetkou alebo pár lístkami mäty. Môžeš pridať aj plátok pomaranča alebo pár kvapiek citrónovej šťavy. Z obyčajnej vody je razom mini letná limonáda – osviežujúca, farebná a chutná. Keď ju naservíruješ do pekného pohára, budeš sa na pitie tešiť.
Tip 2
Niečo malé, ale šikovné. Ak máš chuť na niečo osviežujúce, ale nechceš siahnuť po sladkých nápojoch, siahni po ľade. Vytvoriť doma kocky ľadu je jednoduché, no tiež prekvapivo efektívne – vznikne totiž voda, ktorá vyzerá ako z obľúbenej kaviarne, no je bez kalórií. Zamraziť môžeš aj ľadový čaj alebo obľúbenú limonádu.
Vytvor si ľadové kocky plné chuti
Použi formu na ľad a vlož do nej kolieska citróna, lístky mäty, kúsky jahôd, uhorky alebo levanduľu. Zalej vodou a nechaj zamrznúť. Môžeš ich pripraviť do zásoby a mať ich stále poruke v mrazničke. Takéto kocky prebudia tvoje chuťové poháriky, potešia tvoj zrak a budú ťa motivovať piť viac.
Tip 3
Ak zabúdaš piť, nemusíš sa trápiť alebo sa na seba hnevať. Stačí si vytvoriť systém. Keď premeníš pitie vody na súčasť svojho dňa, podobne ako raňajky či čistenie zubov, stane sa z toho automatický návyk, ktorý ti bude slúžiť každý deň.
Vytvor si návyk
Nastav si 3 „kotvy“, ktoré ti pitie pripomenú – napríklad pohár vody hneď po zobudení (môže byť s citrónom), ďalší pred obedom a jeden pred večerou. Pridaj si fľašu do kabelky, auta alebo si ju polož na pracovný stôl. Ak chceš, nastav si aj jemné notifikácie do mobilu. Postupne si telo zvykne – a ty už nebudeš musieť myslieť na to, kedy piť.
Bonusový tip
Ochutené vody, ktoré si zamiluješ
Ak ti čistá voda nechutí, ale nechceš siahať po sladkých sirupoch z obchodu, skús si pripraviť prírodne ochutené vody – sú svieže a neobsahujú žiadny pridaný cukor. Stačí ti fľaša alebo džbán s vodou, ľad a pár kúskov ovocia, zeleniny alebo byliniek. 💡 Skvelé kombinácie na vyskúšanie: 🍉 melón + mäta – osviežujúce a mierne sladké, ideálne na horúce dni 🥒 uhorka + limetka – detoxikačná klasika, ktorá podporuje trávenie 🍑 broskyňa + rozmarín – trochu netradičné, ale veľmi aromatické a letné 🍋 citrón + zázvor – nakopáva imunitu a prečistí telo Viac tipov na letné limonády nájdeš v našej Zanzisan platforme.
Víkend v zdravom životnom štýle
Precvič si doma za 10 min celé telo
Dnes tu máme ďalší super cvik zo série TOP cvikov zameraných na zadok.🍑Vo videu ti Maroš ukázal 3 rôzne variácie, pre začiatočníkov aj pokročilých.
IDEM NA TO
Zdravý obed do 30 minút
Tak jednoduché a pritom tak chutné! 🤤🍅🥒Vyskúšaj náš cestovinový šalát na grécky spôsob, ktorý máš pripravený do pár minút.
PREJSŤ NA RECEPT
TIP pre mlsné jazýčky
Domáce nanuky len zo 4 surovín? Oh, áno! 🥰🍓🍡 Nájdeš ich v našom videu.
PREJSŤ NA RECEPT
Čo si tento víkend prečítať?
Veronika Folentová sa už roky ako novinárka venuje zdraviu a zdravotníctvu. Pri práci na svojej prvej knihe si uvedomila, ako náš celkový pocit zo života ovplyvňuje zdravie a fyzická kondícia. A že niekedy naše zdravotné problémy vyriešia aj malé zmeny v jedálničku či pri sedení. Preto sa desiatich popredných slovenských odborníkov a odborníčok spýtala, ako sa o seba starať, aby sme prežili čo najviac aktívnych rokov v dobrom zdraví bez bolesti a liekov. Odpovede spracovala v knihe Ako byť zdravý?.
Máš na čítanie len pár minút? Poznáš tie dni, keď ti myšlienky lietajú kade-tade, nedokážeš sa na nič sústrediť a každá úloha ti trvá dvakrát dlhšie? K tomu studené ruky, pocit únavy a mozog akoby v hmle. Možno tvoje telo nenápadne volá po väčšej pozornosti a možno práve nenápadná rastlina s názvom ginkgo biloba je to, čo ti môže pomôcť. Viac sa dozvieš v článku Ginkgo biloba: Pomôže pamäti, sústredeniu aj prekrveniu.
Čo si pozrieť alebo vypočuť?
Si tehotná a stále unavená? Nie, nie si lenivá. Si tehotná. Tvoje telo pracuje viac, než si možno uvedomuješ – aj keď odpočívaš. 💪🏼Únava v tehotenstve nie je slabosť, ale prirodzená reakcia tela, ktoré tvorí nový život. ✅
POZRIEŤ SI VIDEO
Kam tento víkend vyraziť za zdravým životným štýlom?
2. Ratha yatra v Bratislave 26.7.2025 Príď si zacvičiť jogu, zaspievať, zoznámiť sa s ajurvédou a užiť si deň plný exotiky priamo na Námestie slobody v Bratislave. Priprav sa na deň plný energie, emócií, tanca a meditácie!
POZRIEŤ UDALOSŤ
Čo je nové v Zanzisan?
Na našom blogu tiež pribudol nový článok Krémové rizoto z jednej panvice: Šetri čas, neuberaj na kvalite
Ako sa ti páčil tento newsletter?
Vyplň kratučký 2-minútový dotazník a získaj ZDARMA mini výzvu Nebuď smädná. Hydratuj. Ak sa ti náš newsletter páčil, nezabudni ho preposlať svojej kamarátke či kamarátovi! ;)
VYPLNIŤ DOTAZNÍK
Prajeme krásny, aktívny a zdravý víkend! Tvoj Zanzisan (bývalá Fitlavia) :)
Tento e-mail bol odoslaný na adresu xxx@ureader.com. Odosielateľom je Zanzisan (bývalá Fitlavia), redakcia@zanzisan.sk.
Tento email ti prišiel preto, lebo si naskočil/a na našu vlnu radostnej premeny, miluješ zdravý životný štýl, chceš sa hýbať a zdravo jesť. Z odberu sa môžeš kedykoľvek odhlásiť.